# **УСТАВ НА БЪЛГАРСКИЯ ЦЕНТРАЛЕН КОМИТЕТ „НЕПРИМИРИМИТЕ“**

/система за самоорганизация и самооправление/

## **ЦЕЛ**

Българският централен комитет „Непримиримите“ си поставя за върховна цел коренна промяна на съществуващото деспотично управление, което не защитава интересите на мнозинството от българския народ, пренебрегва историческите и културни ценности, потъпква морала и унищожава традициите. Вместо това държавата служи на олигархичен елит чрез корпоративен контрол върху ключови ресурси като енергетика, водоснабдяване, телекомуникации и хранителна промишленост.

Основна цел е замяната на това управление с хора с висок морал, родолюбив дух и необходимото образование. Настоящото управление налага тираничен модел чрез финансова сила, обслужваща интересите на олигархията, докато обикновеният човек е потискан от финансови пирамиди на монополни корпорации, контролиращи енергоснабдяването, телекомуникациите, ВиК дружествата, горивата и цените им. Законодателството и съдебната система са пригодени да защитават корпоративните интереси. Конституционният съд е завладян от политически лица, от които не може да се очаква спазване на закона. Народното събрание създава и изменя закони, които не водят до справедлива регулация на обществените отношения в условия на равенство. Българската агенция по безопасност на храните (БАБХ) се използва като инструмент за унищожаване на селскостопанския сектор и позволява наводняване на пазара с ГМО продукти. Общинските съвети не развиват местната икономика и вземат решения, които не са в полза на населението, което налага противопоставяне срещу вредни, незаконосъобразни и неправилни решения.Земеделската земя губи предназаначението се чрез застрояване с ФВЦ и българския народ губи хранителният си сувернитет.

Необходима е смяна на политическия елит с такъв, който работи единствено в интерес на народа. Политиката, налагана досега, е вредна за народа и държавността. България не защитава националните си интереси.

Основен приоритет на комитетите и на Централния комитет е защита на народа чрез изграждане на взаимно свързана система за взаимопомощ и граждански натиск за налагане и приемане на разработени от БЦК проекти и програми.

**Девиз:** „Един за всички, всички за един“

## **НАЧИН И СРЕДСТВА ЗА ПОСТИГАНЕ НА ЦЕЛИТЕ**

За постигане на целите са необходими:

* Независима от политическата власт съдебна система;
* Икономическа справедливост и финансова свобода за народа;
* Защита от икономически монополизъм;
* Защита на историята, традициите, морала и образованието;
* Духовно възраждане на нацията.

Необходими ресурси: хора, вяра в Бог, търсене на истината и правдата, финансови средства.

### **Първостепенни цели на комитета и неговите структури:**

1. **Независима от политическата власт съдебна система**;
2. **Икономическа справедливост и финансова свобода за народа**;
3. **Защита на народа от икономически монополизъм**;
4. **Защита на историята, традициите, морала и образованието**;
5. **Духовно възраждане на нацията**.

## **СРЕДСТВА ЗА ПОСТИГАНЕ НА ЦЕЛИТЕ**

### **Изграждане на комисии към БЦК „Непримиримите“**

#### **Правна комисия**

* Разработване на законодателни промени за изчистване на съдебната власт от корупционни схеми;
* Възстановяване на равенството на страните в съдебния процес и досъдебното производство;
* Изработване на програма за промяна в Закона за съдебната власт;
* Изработване на програма за промяна в Наказателния кодекс и гражданските закони с акценти:
  + Независим избор от Народното събрание на Висшия съдебен съвет, Конституционния съд и Главния прокурор;
  + Персонална отговорност на съдии, прокурори и следователи, премахване на института на несменяемост;
  + Разширяване на правомощията за оперативна самостоятелност на следствието при разследване;
  + Право на следователите да обжалват действията на прокурора при отказ за образуване на досъдебно производство или повдигане на обвинение;
  + Разширяване на правомощията на разследващите полицаи;
  + Въвеждане на промени в Наказателния кодекс за носене на лична отговорност от общинските комисии във връзка с обществени поръчки, търгове, дейности, свързани с еврофондове, и разпределяне на общински земеделски земи по Закона за собствеността и ползването на земеделските земи;
  + Цялостна промяна на Закона за БАБХ и Закона за ветеринарномедицинската дейност;
  + Конкретизация на дисциплинарните наказания и отговорности на магистратите при неизпълнение на законовите им задължения.

#### **Икономическа комисия**

* Изработване на икономическа програма за развитие на икономиката с акценти:
  + Изграждане на държавни и общински предприятия в отрасли като електроника, машиностроене и енергетика;
  + Аграрна реформа чрез насочване на субсидии и стимулиране на селскостопанското производство, животновъдството, зеленчукопроизводството, производството на плодове и зърнени култури за задоволяване на вътрешното потребление и износ за трети страни;
  + Изчистване на земята от замърсители и пестициди, използване на естествени торове;
  + Развитие на животновъдството с акцент върху селекция и запазване на традиционни породи животни;
  + Изграждане на общински борси за стокообмен на селскостопанска продукция;
  + Данъчна политика, насочена към облекчаване на бизнесите в малките населени места, за възстановяване на населението в селата и градовете извън София-област;
  + Насърчаване на заетостта и раждаемостта в селата и градовете, възстановяване на културния и образователния процес;
  + Проучване на потенциала за развитие на всяка област с оглед на население, климатични особености, сграден фонд и ресурси;
  + Стимулиране на частния бизнес за развитие на икономика, ориентирана към производство и стокообмен;
  + Законодателно ограничаване на вноса на селскостопански продукти, които се отглеждат и произвеждат в страната.
  + Проучване и внедряване на алтернативни икономически модели

#### **Комисия за защита на традициите, морала, историята и образованието**

* Проекти за възстановяване на традиции и обичаи чрез общинските и областни центрове;
* Ревизия на учебници във всички сфери, дискусия относно изопачени исторически факти и въ copy-paste
* Обучение в ценностите на семейството и морала в човешките взаимоотношения.

#### **Комисия за духовно възраждане на нацията**

* Обучение в християнски ценности и изучаване на религии и мъдрости, проповядващи добродетели, духовно братство, доброта, любов, истина и справедливост.

### **Структура на комисиите**

* В комисиите могат да участват неограничен брой хора.
* Всяка комисия избира управителен съвет от 5 до 7 души, който гласува и оформя предложенията и стратегията въз основа на заложените принципи.
* Управителният съвет се ръководи от председател, заместник-председател и секретар, които организират дебати, насрочват заседания и обобщават решенията, приети с обикновено мнозинство (50% + 1 от присъстващите).
* Членството в комисията се кандидатства с молба и автобиография, одобрява се от БЦК.
* Комисиите и техните членове нямат право да разпространяват информация за дейността и проектите без изричното разрешение на БЦК.

## **СТРУКТУРА НА ЦЕНТРАЛНИЯ КОМИТЕТ**

* **Членство:** Членове на БЦК могат да бъдат пълнолетни лица с висок морал, приемащи устава, целите и задачите на комитета, които полагат клетва пред управителния съвет. Членове по право са областните и общинските комитети, които при учредяването си приемат устава на БЦК и полагат клетва. Те участват в общото събрание на БЦК чрез избрани представители. Неправителствени организации и политически партии могат да кандидатстват за членство при същите условия.
* **Изключване на членове:** При неспазване на целите на устава, неморално или корупционно поведение, нарушаване на клетвата, членовете се изключват с решение на управителния съвет на БЦК.

### **Управителен съвет на БЦК**

* **Състав:**
  + Председател: Човек с дом и прехрана, независим от държавната власт, честен, справедлив, неподкупен, готов на саможертва.
  + Заместник-председател: Същите критерии.
  + Главен

Главен касиер

* + Главен свързочник
  + Главен контрольор
* **Решения:** Приемат се с мнозинство 50% + 1 от присъстващите.
* **Правомощия на председателя:**
  + Насрочва и открива заседанията на управителния съвет и годишното събрание чрез имейли, медии, покани или телефон;
  + Редовни заседания: месечно за управителния съвет, годишно за общото събрание;
  + Извънредни заседания при необходимост;
  + Ръководи заседанията, изпълнява решенията, контролира дейността на касиера и заместник-председателя;
  + Има един глас при гласуване, а при равенство – допълнителен глас.
* **Задължения на главният касиер:**
  + Приема средства от областните и общинските комитети, дарители и съратници, издава разписки или удостоверява плащанията за членски внос;
  + Води касова книга/разпределена публична счетоводна книга/ с всички постъпления;
  + Тегли средства от сметките с подпис на председателя или заместник-председателя съгласно решенията на събранието;
* **Задължения на главният свързочник:**
  + Подсигурява и отговаря за технически обезпечена комуникационна среда между свързочниците в комитетите.
* **Задължения на главният контрольор:**
  + Следи за спазване на устава, докладва нарушения. Приема доклади за нарушения на устава от контрольорите в комитетите.

### **Областни, общински и районни комитети**

* Създават се в цялата страна с председател, заместник-председател, касиер, секретар, свързочник и контрольор..
* Всеки комитет избира представител за годишното събрание на БЦК.
* Областните и общинските комитети, както и районните за София, се управляват от минимум 5 души, които съставят протокол за учредяване, приемат устава на БЦК и полагат клетва.
* Областните комитети провеждат месечни и годишни събрания, в годишните събрания се включват по двама представители от общинските комитети(и по двама от районните) и излъчват делегат за общото годишно събрание на БЦК.
* Управителните съвети на областните, общинските и районните комитети имат правомощия като тези на БЦК, с изключение на вземането на решения за участие в избори и приемане или прекратяване на членство на национално ниво.

### **Участие в избори**

* При решение на БЦК за участие в избори, се използват регистрации на съдебно регистрирани партии, които сключват коалиция с наименование „Български централен комитет“ или споразумение за участие на членове на БЦК в листите.
* **Кандидати за местни избори:** Одобряват се от областния комитет и се утвърждават от БЦК.
* **Кандидати за национални и европейски избори:**
  + Всеки общински комитет посочва по един кандидат за депутат, областният – още един.
  + На събрание на областния комитет с двама представители от общинските комитети се определя реда в листата с мнозинство 50% + 1.
  + Листите се утвърждават от БЦК. При неодобрение в срок от 3 дни се предлагат нови кандидати.
  + При невъзможност за подреждане на листата от областния комитет, БЦК я утвърждава и подрежда.
* **Критерии за кандидати:** Без осъждания, проверки или досъдебни производства, с безупречна морална репутация.

### **Структура на самоорганизационните комитети**

* Всяка клетка (общинска, областна, районна, централна) се състои от минимум 5 души:
  + **Председател:** Ръководи дейността, насрочва заседания, има решаващ глас при равенство.
  + **Заместник-председател:** Подпомага председателя и го замества при нужда.
  + **Касиер:** Отговаря за финансите, води отчетност, отчита се пред главния касиер на БЦК, технически и финансово грамотен.
  + **Свързочник:** Отговаря за комуникацията, компютърно грамотен.
  + **Контрольор:** Следи за спазване на устава, докладва нарушения.
* Нови функции се вписват в учредителния протокол и се утвърждават от БЦК.

### **Финансиране**

* Касиерите водят прозрачна отчетност с касови книги и разписки.
* Всички средства, дарения и вноски се документират и използват съгласно решенията на съответния съвет.

### **Клетва**

КЪЛНА СЕ В ИМЕТО НА БЪЛГАРСКИЯ НАРОД ДА ЗАЩИТАВАМ НАРОДНИТЕ ПРАВА И ИНТЕРЕСИ ЧРЕЗ ВСЯКО СВОЕ ДЕЙСТВИЕ. Да се боря за суверенитет, мир и запазване на традициите, за справедливо икономическо и социално битие на всеки човек, да защитавам всяка педя българска земя и народа си. Готов съм да дам всичките си умения за народното дело с чест и достойнство. Заклевам се да браня род и родина, да се боря за мир и справедливост. Моля Бог да бъде милостив към мен, да ме благослови и напътства за изпълнението на това дело за всеобщото благо. Амин. Заклех се.